
OKÉ TAKE AWAY 


746-3571 


EDITORIAL: 


TUR TRAHADOR CU A COBRA 
SIN TRAHA BAO AVP TAMBE 
MESTER PAGA BEK 


CURPA DI HOMBER HAYA 
DEN ESTADO AVANSA DI 
DESCOMPOSICION 


Tres siman di training intensivo 
POLIS MIHO PREPARA PA 
MANEHA VEHICULO POLICIAL 
DURANTE EMERGENCIA 


CAMARA DI 
COMERCIO 
RECIENTEMENTE 
A FIRMA 
REGLEMENT VAN 
ORDE NOBO 


UNION Y DETERMINACION PARLAMENTARIO DI E 
ISLANAN DEN REINO TA NECESARIO Y IMPORTANTE 

MENU 2 NOVEMBER 
--Carne mechada 
-Boonchi cora cu rabo 
-Mochi pisca 
-Chicken cutsmall 
-Balchi pisca 
-Chicken breast den 
mushroom sauce 
-Porkchop cu ciboyo 
carameliza of crioyo 
Aroz blanco of moro 
Por cambia aroz pa funchi of 
pan bati 


Den MINIBOX pa solamente 
10 florin 
-Chicken cutsmall 
-Balchi pisca 


746-3571 


Avenida 
Milo 
Croes 
- 
Diamars den oranan di 
atardi e lint geel di polis 


por a wordo mira altura di 
mini market. 


Un persona a bati alarma, 
momento cu e lo a bay 
bishita un conoci y lo 
a haya holor fuerte, cu 
tawata motibo suficiente 
pa avisa autoridad. 


Berdad ora polis a yega, 
no a keda nada otro pa 
pidi pa dokter y tambe 
departamento tecnico di 
polis. 
E persona posiblemente 
tawata tin algun dia cu e la 
fayece. 
Dokter cu a presenta na e 
sitio no por a constata nada 
abnormal ariba e curpa; y 


ta constata cu e persona a 
muri un morto natural. 


Curpa di homber haya den estado 
avansa di desComposiCion 


Camara di Comercio – 
Kamer van Koophandel 
(KvK) 
ta 
un 
instituto 
importante 
den 
e 
economia 
di 
Aruba. 
Diahuebs 26 di october a 
firma un reglement van 
orde nobo. Un momento 
significante, 
caminda 
Minister 
di 
Asuntonan 
Economico, Sr. Geoffrey 
Wever, 
conhuntamente 
cu presidente di Camara 
di Comercio, Sr. Gavril 
Mansur, y den presencia 
di director di Camara di 
Comercio, 
Sr. 
Martijn 
Balkenstein, a firma e 
reglement van orde nobo. 


E 
reglement 
van 
orde 
ta stipula con KvK ta 
organisa, con e ta wordo 
representa, e comisionnan 
cu e tin, como tambe 
obligacionnan 
legal 
y 


financiero, y finalmente 
con e ta funciona dentro di 
Aruba su economia. 


“Camara di Comercio ta 
un 
partner 
importante 
pa gobierno di Aruba”, 
segun minister Wever. E 
ta conta di un colaboracion 
estrecho 
caminda 
pa 
proyectonan cu ta trata 
economia semper ta busca 
oido e.o. di KvK. Tambe 
tin reunionnan frecuente 
caminda 
ta 
discuti 


desaroyonan economico y 
pasonan pa sigui mehora. 


Minister Geoffrey Wever 
ta gradici e ekipo completo 
y e bestuur di Camara di 
Comercio pa nan trabou, 
cumpliendo 
cu 
un 
rol 
importante pa organisa 
comercio 
na 
Aruba, 
y 
esfuersonan 
continuo 
conhunto 
pa 
progresa 
e clima empresarial di 
Aruba. 


Minister Geoffrey Wever: 
Camara di ComerCio 
reCientemente a firma 
reglement van orde nobo 

(Noticia 
via 
eanews. 
com) No ta prome biaha 
e 
sospechos 
Nelson 
Speed Andrade ta hinca 
hende 
den 
problema, 
Principalmente pa e por 
eherce su trabao di caya 
“sushi” “cu mal intencion” 
y of pa perhudica hende”, 
unda ta soborna polisnan 
no prome biaha pero na 
varios ocasion. Casonan cu 
a bin dilanti den corte den 
pasado unda cu polisnan 
a perde nan trabao., un di 
nan sigur ta sr. Kenneth 
Rasmijn. 
Tambe ultimo a haya un 
otro castigo pa mes un 
caso di portofon di polis y 
cu a ricibi straftaak y ainda 
ta bañando cacho di un 
fundacion pa asina cumpli 
cu su castigo, pero na mes 
momento Nelson Speed 
Andrade tin dos aña di 
voorwaardelijk cu no por 
haya su mes den situacion 
similar, sino segun ley e 
porta di KIA ta habri , Pero 
pa sorpresa e supuesto 
periodista 
estelar 
den 
manipulacion y gañamento 
y biba bida di henter 
Aruba 
personalmente 
sin wak su mes den spiel 
y ta sconde su mes bao 
di e capa “PRENSA / 
PERIODISMO “ pa insulta 


, gaña y manipula paso 
e tin un mike y señal pa 
pone henter un pueblo bao 
di presion, depresion y 
manipulacion y e berdad ta 
cu e ta un sospechoso den 
caso di polis VOS, esaki lo 
ta di tres caso cu e supuesto 
periodista aki tin riba su 
lomba di e mes un soborno 
di portofon. Algo cu sigur 
ministerio publico mester 
tene bon cuenta cu ne. 
Awe un biaha mas por 
mira esaki, pero e caso 
di e futuro periodistico 
ta mustra scur pa Nelson 
Speed adrade mirando cu 
na momento cu bo ta un 
RESIDIVISTA di husticia 
ta na momento cu ora 
cu bo a ser gara di haci 
actonan ilegal y di dos 
biaha ta bolbe ser gara ta 
hace e mes un acto aki ta 
pone cu e ta castigabel. 
Sinembargo no ta dos 
biaha so tres biaha Nelson 
Speed Andrade ta den mes 
un caso di portofon. 
Esaki 
ta 
pone 
cu 
e 
sospechoso den caso di 
VOS pa cu situacion di 
portofon 
no 
ta 
prome 
biaha ta pasa pero esaki ta 
di tres biaha,pero ya caba 
e periodista di awa dushi 
cu ta frega su lomba na 
muraya limpi ta debi cu e 


no sa miho y hasta e spiel 
cu ta wak e y ainda e no 
ta compronde debi na su 
nivel di educacion cu e tin 
cu no ta lage mira nivel di 
pensamento. 
Lamentablemente 
esaki 
ta 
tipo 
di 
supuesto 
periodistanan 
cu 
ta 
manipula , indoctrina, mal 
informa, mal educa, y no 
ta di nivel mes periodistico 
pero tin agenda pa su mes 
y personanan cu e ta apoya 
cu agenda maligno. 
Awor 
Sospechoso 
den 
caso 
di 
caso 
Vos 
ta 
un 
RESIDIVISTA 
ta 
mustra 
claramente 
e 
modusoperadus unda cu 
repentinamente 
ta 
haci 
mes un echonan castigabel. 
Ta 
un 
berguensa 
cu 
Directie 
Telecomunicatie 
Zaken (DTZ) ta permiti tipo 
di nivelnan asina pa daña 
y perhudica un comunidad 
den su totalidad, pero na 
mes momento un persona 
den 
diferente 
actonan 
castigabel cu e tin riba su 
lomba , porehempel e boto 
di pesca cu a ser kita di 
dje y tambe cu nunca mas 
Nelson Speed andrade por 
drenta Merca debi cu kier 
a pasa sumanan grandi 
di placa ilegalmente pa 
Merca y a wordo gara door 


di imigracion Mericano na 
Aruba. Pesey a dicidi di 
cambia di rumbo y ta flota 
den Colombia , cu ya caba 
tambe 
informacionnan 
ta drenta tur dia na nos 
mesa 
di 
redaccion 
di 
actonan 
supuestamente 
sospechoso. 
Tipo di berdadnan cu ta 
ser scondi paso ta nan , 
pero di otro banda nan kier 
susha henter un pueblo 
su nomber y personanan 
, famianan cu ta pasa den 
dolor pa nan satisfaccion 
nan narcisismo , pero 
pueblo di Aruba abo tin 
e poder di exigi y kier un 


nivel 
periodistico 
halto 
y cu respet pa bo y pa e 
futuro generacion. Pueblo 
di Aruba lanta Ariba, lanta 
for di soño y para pa respet 
pa bo cas. 
EA news lo sigui e caso 
di VOS hopi di cerca pa 
e pueblo di Aruba keda 
bon informa. Pero tambe 
Rapport di RDA tambe lo 
cuminsa conta su historia 
nan pronto. 
Prome bo papia di hende 
pone un spiel bo dilanti y 
papia di bo mes, paso bo 
ta ofende un porco y ta un 
berguensa pa Aruba. 


Eanews.com: 
SoSpechoSo NelSoN Speed ANdrAde 
ActuAlmeNte tA uN reSIdIVIStA dI huStIcIA 


Diaranson merdia algo prome cu 3or a sosode un accidente unda un 
damita cu ta sinta den un pickup, a cay di pickup. Aparentemente e 
porta a dal habri y el’a sali cay. 


Scenario cu ta posibel ta cu e por tabata drumi colgando riba e porta y 
asina a sali cay. 
Ambulance a presenta pa duna promer asistencia y transporte pa 
hospital. 


muchA dI Scol A SAlI cAy for dI pIckup dIlANtI tAco Bell 

E hecho cu un trahador di gobierno 
a yega na areglo cu Ministerio 
Publico pa paga bek tur placa 
cobra, mester sirbi Avp como un 
refleho pisa y profundo. 
No ta di awor SOLO a bin ta 
signala e problematica aki, unda 
ministernan, sin aprobacion di 
nan partido, ta haci y deshaci cu 
coordinador. 


E siman aki a sali un caso na 
claridad, pero ta e caso aki so tin? 
Tin mucho mucho mas caso cu a 
sosode den tempo di AVP. Mike 
Eman so tabatin 170 coordinador. 
Benny tabatin 80 coordinador. Tur 


esaki a pasa bao wowo di Marisol y 
Marisol a aproba. 


Tur ta incorecto y tur mester 
wordo desaproba. Pero, un no por 
paga pa tur! Cu un ta paga bek tur 
loke la cobra, ta un signal positivo 
pa caha di pais Aruba. Pero con 
ta para cu tur e otronan, tur esnan 
cu bao di Mike Eman a cobra na 
granel, sin presenta na trabao? 


Nan tambe mester wordo yama 
aden un pa un, y cuminza pone nan 
paga bek. Asina nos ta soluciona 
e problematica aki debidamente y 
corectamente. 


EDITORIAL: 


TuR TRAhADOR cu A cObRA sIn TRAhA bAO 
AVP TAmbE mEsTER PAgA bEk 


Dialuna, 6 di november 
2023, pa 6.30 p.m. lo tin 
un actividad na Biblioteca 
Nacional Aruba, George 
Madurostraat, Oranjestad. 
Den 
cooperacion 
cu 
Fundashon 
Kultural 
Historiko 
Kultural 
Boneiro 
hunto 
cu 
Biblioteca Nacional Aruba, 
Departamento di Cultura 
Aruba y gestor cultural 
Mirto Laclé lo organisa 
un anochi cultural dedica 
na comienso di periodo di 
Carnaval. 
Lo 
bay 
presenta 
un 
documental titula Uní den 
Karnaval, cu subtitulo na 
ingles. E documental Uní 
den Karnaval, United in 
Carnival, ta bay tocante 
Carnaval riba tur seis isla 


di Caribe Hulandes y mas. 


E 
documental 
ta 
un 
grabacion produci na 2022 
na tur e seis islanan di 
Caribe Hulandes caminda 
diferente 
persona 
a 
vocifera riba celebracion 
di 
Carnaval 
riba 
nan 
respectivo isla. Investigado 
y 
organisado 
ta 
versa 
nan opinion y ta aporta 
informacion necesario pa 
compronde e necesidad 
vital di habitantenan di e 
islanan di Caribe Hulandes 
di exteriorisa nan pasion a 
traves di e fisica colectivo, 
yama Carnaval. 


E 
documental 
ta 
un 
produccion di FuHiKuBo 
bou di direccion di Boi 


Antoine di Boneiro. 
Produccion 
di 
e 
documental 
a 
keda 
financia pa Archipel.eu. 
Pues Union Oropeo. Y co- 
financia pa OCTA, Institut 
Francais i apca. 
Musico, Loyd Baptist lo 
deleita publico cu algun 
calypso 
y 
musica 
di 
Carnaval. 
Boi Antoine lo ta presente y 
lo contesta algun pregunta 
di publico relaciona cu e 
documental. 
Si nos lubida e folclor y 
cultura di nos grandinan 
nos lo perde e identidad di 
e alma di nos pueblo. 
Entrada ta gratis. 
Pa mas informacion por 
tuma contacto cu Mirto 
Laclé, cel. 7426274 


AcTIVIDAD DOcumEnTAL 
unÍ DEn kARnAVAL 

WILLEMSTAD 
- 
Recientemente, 
Minister 
di Husticia y Asuntonan 
Social 
sr. 
Rocco 
Tjon 
tawata na Curaçao pa 
asina atende e Vierlanden 
Overleg, tocante desaroyo 
social y labor, cual a tuma 
luga na Renaissance Hotel, 
na Curaçao. E reunion aki 
a ser inicia pa Minister di 
Desaroyo Social y Labor 
di Curaçao sra. Ruthmilda 
Larmonie-Cecilia, 
kende 
a reuni cu demas minister 
y 
representantenan 
di 
Aruba, 
islanan 
BES, 
Hulanda, y Sint Maarten 
kende 
tawata 
presente 
virtualmente. 


Durante 
e 
reunion 
aki, cada pais a haya e 
oportunidad pa vocifera 
nan 
preocupacionnan 
y tambe trece padilanti 


temanan manera, pobresa, 
competencia den e trato 
laboral, ley migratorio, y e 
diferencia den servicionan 
social den cada pais. Banda 
di esaki, a comparti tambe 
presentacionnan tocante e 
situacion actual den cada 
pais, “best practices”, y 
cambionan previsto den 
e veld social, y a base di 
esaki a papia tocante con 
por traha mas di serca cu 
otro y coopera mas cu otro 
pa asina reenforsa e veld 
social. 


Asina por bisa, cu a haci 
un esfuerso pa desaroya 
un relacion mucho mas 
estrecho cu demas paisnan 
pa loke ta planificacion 
y 
implementacion, 
asina 
ofreciendo 
oportunidadnan 
nobo 
pa cu e desaroyo social. 


Minister Tjon, a expresa di 
ta sumamente satisfecho 
cu e iniciativa exitoso aki 
di 
Minister 
Larmonie- 
Cecilia, y ta gradici’e y 
demas paisnan pa e bon 
reunion. 


A base di e resultado 
positivo di e reunion aki, 


a dicidi mesora pa haci 
e vierlandenoverleg den 
cuadro di desaroyo social 
uno anual, creando un 
plataforma 
sostenibel 
pa un miho cooperacion 
entre paisnan den reino. 
Tambe, a base di peticion 


di 
minister 
Tjon, 
a 
incorpora di awo padilanti 
riba e agenda e tema 
di 
proyectonan 
social, 
manera 
veilige 
bario’s, 
cual ta beneficioso pa e 
bienestar general di nos 
hobennan. 


Minister Rocco Tjon: 
A ATENDE E VIERLANDENOVERLEG TOCANTE 
DESAROYO SOCIAL Y LABOR NA CURAÇAO 

Prome 
Minister 
Evelyn 
Wever-Croes 
ta 
na 
Hulanda pa un bishita 
di trabou cortico pero 
intenso 
cu 
diferente 


reunion 
y 
compromiso 
di 
trabou. 
Diamars, 
Prome Minister hunto cu 
Minister Plenipontenciario 
na Hulanda, señor Ady 


Thijsen, 
a 
reuni 
cu 
Secretario 
di 
Estado 
Alexandra van Huffelen 
hunto cu su delegacion. 
Premier Wever-Croes a 
expresa cu e tawata un 
bon 
reunion 
na 
unda 
varios tema di relevancia 
pa Aruba a wordo trata. 
Gobierno 
di 
Aruba 
y 
Hulanda ta na mesa ainda 
pa purba yega na e miho 
interes pa pais Aruba. 


Prome Minister a duna 
di conoce cu hunto cu 
Arubahuis lo kier cambia 
e 
ley 
di 
supervision 
financiero 
y 
pa 
esaki 


Gobierno 
mester 
di 
aprobacion 
di 
Conseho 
di Minister di Reino y di 
Secretario di Estado. E 
procedura aki ta debi na 
un protocol cu e Gobierno 
anterior di AVP a firma na 
aña 2015. Den e protocol aki 
a wordo palabra cu e ley di 
supervision financiero por 
wordo cambia solamente 
si BZK y Conseho di 
Minister di Reino duna 
nan aprobacion. 


“Nos ta den e proceso pa 
cambia esaki pa motibo cu 
e normanan den e ley ta 
anticua y ta importante pa 


Aruba pa update esakinan, 
y Gobierno ta na mesa 
cu Hulanda pa e cambio 
tuma luga. Hulanda a 
trece dilanti condicionnan 
y a hiba conbersacionnan 
riba esakinan. Y mi tin fe 
y confiansa cu nos lo sali 
afo di esaki tambe. Manera 
tur e otro reunionnan cu 
a tuma luga e siman aki 
na Hulanda, e tawata un 
bon reunion na unda cu 
Gobierno 
ta 
buscando 
aternativanan pa e pueblo 
di Aruba”, Prome Minister 
a duna di conoce. 


Prome Minister Evelyn Wever-Croes: 


Hunto cu Minister Plenipotenciaro, 
PROME MINISTER A REUNI CU SECRETARIO 
DI ESTADO VAN HUFFELEN 


Dialuna atardi a drenta informe di un caso di unda un 
dama lo a bebe veneno di djaka na un cas, mesora a dirigi 
tanto polis como ambulans na e sitio. 


Na yegada di e patruya a bin compronde cu e dama aki lo 
a bebe veneno di djaka y ambulans na su yegada prome 
cu polis a bin haya e dama na tino y yorando. Ambulans 
a papia cu e dama y nan a logra convence pa bay cu nan 
na hospital. Ademas polis a avisa slachtofferhulp di e caso 
aki. 


POLIS y AMbULANS A bAy PA UN DAMA CU A 
bEbE VENENO DI DjAkA NA UN CAS 

Recientemente, 
Minister 
di 
Enseñansa 
y 
Deporte 
Endy 
Croes a ricibi Sr. Wilfario “Willy” 
Willems, kende a baha cu pensioen 
despues di a traha 29 aña pa 
Gobierno di Aruba. Directiva di 
Instituto Biba Saludabel y Activo 
(IBiSA), Sr. Wladimir Wolff y 
Sr. Jessy Beukenboom tambe 
tabata presente den e ocasion aki. 
Durante e encuentro, Minister 
Endy Croes a entrega Sr. Willy un 
reconocemento pa su excelente 
servicio durante tur e añanan aki. 
Desde aña 2001, Sr. Willy Willems 
a cuminsa traha cu IDEFRE cu 
awendia ta IBiSA. 


Ademas di esaki, Sr. Willy den su 
tempo tabata un atleta y a gana 
diferente careda den e transcurso 
di e añanan, entre otro, careda di 
10 km den un tempo di 32:54m/s, 
5km den un di 16:17m/s y 18km 
den un tempo di1:02:59. 


Tres aña sigui Sr. Willy a gana 
Premio Oro Aruba, di aña 1982 pa 
1984. Banda di esaki, di aña 1997 
pa 2013 Sr. Willy tabata entrenado 
di taekwondo y a yuda e hisa e 
nivel di taekwondo tanto na Aruba 
como 
internacional. 
Minister 
Endy Croes ta indica cu Sr. Willy 
ta un ehempel pa otronan. 


Sr. Willy tabata semper presente 
na trabou y cu hopi pasion y amor 
a aporta den desaroyo di deporte 
di Aruba. Minister Endy Croes 
ta gradici Sr. Willy Willems pa 


su contribucion den e desaroyo 
di deporte di Aruba y ta desea 
Sr. Willy pa gosa di su pensioen 
merecidamente. 


MINISTER ENDY CROES TA OTORGA SR. WILLY WILLEMS UN 
RECONOCEMENTO PA SU SERVICIO DURANTE 29 AÑA DEN 
GOBIERNO DI ARUBA 


Diamars atardi Minister di Turismo 
y Salud Publico sr. Dangui Oduber, 
y ministerio di salud, a continua 
cu reunionan hunto cu director 
di ImSan sr. Rajnherc pa yega na 
un consenso pa traha hunto y pa 
asina sigui reforsa e structura di 
cuido di salud na Aruba. Diferente 
palabracion y puntonan a wordo 
discuti pa mehora un sistema 
sostenibel di cuido di salud. 


E mandatario ta splica cu un di e 
projectonan cu ser discuti ta pa 
amplia e “huisarsten opleiding” pa 
asina crea oportunidadna na nos 
yuinan di tera cu a completa nan 
“basisarts” den region, reconoci 
dor di AruBIG, pa continua e 
specialismo di “huisarts” aki na 
Aruba mes. Esaki sigur ta un 
hopi bon noticia den cuadro di e 
mehoracion den calidad di cuido. 


E enfoke di Minister Dangui Oduber 


ta pa continua cu e mehoracion di 
cuido. Pa logra e meta aki a discuti 
posibilidadnan di cooperacion cu 
clinicanan acredita y renombra 
di Colombia. Un di e projectonan 
discuti ta e posibilidad pa atrae mas 
dokter y specialistanan manera por 
ehempel opthalmogist “specialista/ 
dokter di wowo” pa asina por brinda 
mas servicio na nos pueblo. 


Otro bon noticia ta cu lo sigui 
inverti den Aruba su profesionalnan 
medico. E biaha aki lo bay inverti 
den nos futuro dokternan di cas 
fortificando e prome liña di cuido. 
Esaki lo susode por medio di e asina 
yama HOED “Huisarten Onder Een 
Dak” cual lo conisti di 3 dokter di 
cas cu lo inicia den prome kwartaal 
di 2024. E HOED lo reenforsa e 
prome liña di cuido y trese mas 
accesibilidad na nos patientnan cu 
mester di e cuido aki. Sigur esaki 
ta un logro cu Minister Dangui 


Oduber y ImSan management ta 
orguyoso di dje. 


Finalmente, Minister Oduber a 
splica cu ImSan ta e prome hospital 
cu e accreditacion “Joint Commision 
International (JCI)” den ful e region 
di Caribe Hulandes. E mandatario 
a sigui bisa cu e standard cu ImSan 
a pone pa Aruba su calidad di cuido 
medico ta uno di nivel mundial. E 
accreditacion di JCI no ta enfoca 
solamente ariba e calidad di cuido 
y servicio cu sigur ta di vital 


importancia, pero ta pone seguridad 
di 
pashentnan 
y 
trahadornan 
tambe como prioridad pa asina 
pone e standard di mas halto cu por 
existi. E accreditation di JCI tambe 
ta crea opportunidadnan pa Aruba 
sigui explora e sector di turismo 
medico.E maneho di Ministerio di 
Salud Publico ta dirigi riba mehora 
e calidad di cuido y servicio. E meta 
principal ta pa percurpa pa hasi 
inversionan continuo den cuido 
medico pa percura pa gastonan 
keda manehabel y sostenibel. 


Minister Dangui Oduber 
REUNION PA SIGUI REINFORSA E PROME LIÑA DI CUIDO Y 
EXPLORA E POSIBILIDAD CU CLINICA & UNIVERSIDADNAN 
DEN REGION 

Recientemente, Minister 
Endy Croes a reuni cu Sr. 
Sjoerd de Vries motor y 
organisado di e tremendo 
torneo 
internacional 
Aruba Open Beach Tennis. 
Durante e encuentro Sr. de 
Vries a duna informacion 
actualisa di e di diestres 
(13) edicion di Aruba Open 
Beach Tennis cu ta tuma 
luga di 12 pa 19 di november 
proximo. 
Aruba 
Open 
Beach Tennis ta e torneo 
deportivo di mas grandi 
di Aruba y ta patrocina 
pa 
Aruba 
Tourism 
Authority (ATA) cu ayudo 
di Gobierno di Aruba, 
diferente 
departamento 
di gobierno y stakeholders 
cu ta contribui pa haci e 


torneo aki posibel. 


Un bes mas e evento ta 
premira di ta hopi grandi y 
exitoso. E aña aki a traha 
un cancha un poco mas 
grandi,unda a aloca mas 
tribuna pa e bishitantenan. 
Riba 
1000 
participante 
di 40 diferente pais a 
inscribi pa participa den 
e di 13 edicion di Aruba 
Open Beach Tennis. Lo 
tin un grupo di referee 
profesional di Italia na 
Aruba pa dirigi e torneo 
aki. 


Un total di 70.000 US$ 
dollar lo ser reparti na 
premio. Sr. de Vries a 
expresa di ta sumanente 


contento cu e ayudo cu el 
a ricibi di stakeholders y 
Gobierno di Aruba. 


Sr. Sjoerd de Vries a haci 
entrega di un invitacion 
oficial na mandatario di 


Deporte pa e conferencia di 
prensa y pa e clausura di e 
torneo dia 19 di november 
proximo pa haci entrega 
di premio na e ganadonan. 
Pa conclui, mandatario di 
Depoerte ta invita henter 


Pueblo di Aruba pa bishita 
e torneo di tennis mas 
grandi den Caribe. Exito 
na tur atleta! Cu deseo, 
disciplina, dedicacion y 
determinacion ta logra. 


Minister Endy Croes: 
E DI DIESTRES (13) EDICION DI ARUBA OPEN BEACH 
TENNIS TA TUMA LUGA DI 12 PA 19 DI NOVEMBER 
PROXIMO NA EX BUSHIRI BEACH HOTEL 


Avenid Nelson O.Oduber 
- Diaranson merdia algo 
prome cu 12'or polis a bay 
pazuid di e rotonde nobo di 
Palm Beach. 


Eynan un Jeep Wrangler 
color cora a perde control 


baha caminda y drenta 
den e awa cu lodo pariba di 
caminda. 


Pues 
e 
Jeep 
a 
bira 
completamente y para cara 
panort. 
Niun 
hende 
a 
resulta 


herida. 


Polis na e sitio a papia cu 
esnan den e auto y nan lo 
tawata warda ariba seguro 
y 
takelwagen 
pa 
yuda 
ranca e auto mirando cu e 
la bay pega den e lodo. 


JEEP WRANGLER A PERDE CONTROL PAzUID DI 
ROTONDE DI PALM BEACH 

MACUARIMA, ARUBA: E 
no ta un secreto cu Polis ta 
core vehiculo policial bou 
luz blauw y sirena pa yega 
na un sitio di incidente mas 
lihe cu ta posibel pa asina 
por brinda e prome auxilio. 
Pero pa yega na e sitio di 
incidente safe e agentenan 
mester di un training con 
pa maneha e vehiculo 
policial aki, ta den cuadro 
pa sigui eleva e agentenan 
miho tras di stuur a bin cu 
e curso di Rijopleiding. 


Polis 
di 
diferente 
departamentonan special 
pero 
tambe 
di 
polis 
uniform a participa na e 
curso aki cu a dura tres 
siman. E curso awordo 
duna 
pa 
instructornan 
Hulandes: Sr.Geo Prins, 
Sr.Arno van Blitterswijk y 
Sr. Eric de Haan. 


E agentenan a pasa den 
varios training practico 
pero 
tambe 
teoretico. 
A haci uzo di diferente 
localidad 
y 
scenario 
pa 
asina 
e 
agentenan 


por 
maniobra 
diferente 
obstaculo den un forma 
safe y usando diferente 
vehiculo policial. 


30 agente policial a haya e 
oportunidad pa participa 
na e curso y a termina esaki 
exitosamente. Na final e 
agentenan a haya miho 
conocimento pa maneha 
un vehiculo policial y a 
ricibi un certificado. 


Pa 
altocomisario 
drs. 
Ramon Arnhem tabata tres 
siman di puro siñamento y 
eleva e calidad di e polis 
den su trabou diario. No ta 
solamente e seguridad di e 
comunidad ta importante 
pero tambe di e agentenan 
cu ta tras di stuur y cu 
mester maneha den forma 
tactico pa por yega na e 
sitio sin causa incidente 
na otro persona. Esaki 
ta un momento sigur cu 
cada polis awor tin un 
conocimento mas den man 
pa nan sigui amplia nan 
experticio den e cadena 
hudicial. 


Tres siman di training intensivo 
POLIS MIHO PREPARA PA MANEHA 
VEHICULO POLICIAL DURANTE EMERGENCIA 

“Senjor ta mi wardador, mi’n tin falta di nada; 
den cunucu di yerba berde E ta pone mi sosega. 
E ta hiba mi na awa trankil, pa mi boble hanja forsa”. 
Salmo 23: 1-3 


Cu imenso tristesa na nos curason, pero conforme cu 
Dios su boluntad nos ta anuncia fayecimento di tata, opa: 


Sr. Florito Albertsz 
Mihor conoci como “Foyito” 
*14-03-1943 - †26-10-2023 


Na nomber di su: 
Yiu: 
Raizen Albertsz y Jessica Werleman-Albertsz 
Nietonan: 
Jayren y Jayreli Albertsz 
Rumanan: 
†Severino (Pooi) y †Hipolita Albertsz y famia 
†Rubia y †Jo Kock 
†Veronico (Yonko) Albertsz y famia 
Hector y Antonia Albertsz y famia 
†Mercelino (Etty) y Marie Albertsz y famia 
†Jacintha (Ella) y †Oscar Milá y famia 
†Siek y Grace Albertsz y famia 
Violeta (Leta) y Humphrey Hewitt y famia 
Ex-casa y mama di su yiu: 
Gloria Rustveld y famia 
Sobrino y sobrinanan, primo y primanan, comer y comper, amigo 
y amiganan, amigonan di voetbal y domino, ex coleganan di Aruba 
Ports Authority (APA). 
Famia: 
Willems, Albertsz, Werleman, Rosel, Roja, Peña, Vro- 
lijk, Kock, Hewitt, Kelly, Thiel, Caster, Milá, Rustveld, Henriquez, 
Lampe, Maduro, Damian, Arendsz. 


Ta invita pa asisti na e acto di entiero cual lo tuma 
lugar Diasabra 4 November 2023 for di 2’or pa 4’or na misa 
Inmaculada Concepcion na Santa Cruz, después lo sali pa 
santana de Vries na Santa Cruz. 


Adres pa condolencia lo tuma lugar na 
Olive Tree Funeral na Piedra Plat, diabierna 3 di november 
for di 6’or pa 8’or di anochi. 


Nos disculpa si nos por a lubida un of algún persona 
den nos momento di tristeza. 


Despues di despedida nos no ta ricibi bishita di 
condolencia na cas. 


Un dia fructifero carga 
cu e bendicion di Dios 


”Cu kico lo mi compara e reino di Dios?” Lucas 
13,18 
eino ta ofrece na tur hende. Tin hendenan cu no 
por yega hañe y esaki 
ta culpa Den e caso aki, ta mas facil wak e fruta 
bon cu ta nace di bo 
obra. Mayoria di hende ta busca modo, hopi es- 
fuerso pa stima, sirbi 
otro den cosnan chikito y ta faya di wak e abun- 
dancia di bon fruta cu 
ta nace di su esfuerso. Ora cu esey sucede, tin di 
nan ta descurasha y 
perde animo. Comparti nos fe, sirbi otro cu amor 
sin stop. 
Scucha, dedica tempo, resa, entrega nos tempo pa 
e enfermonan, prizoneronan, pober y esunnan den 
necesidad. 
E cosnan aki ta alegra nos bida. Un 
bida abundante, unda Dios ta obra. 
E reino di Dios ta biba den mi. 
Kico mi por haci pa contribui pa e reino di Dios? 


Oracion: Señor, tur dia mi mester di Bo forsa pa 
biba. Uza mi Señor, pa planta Bo simia di fe y cari- 
dad tur dia den mi bida. 
Amen. 

Parlamentario Shailiny Tromp- 
Lee ta haya necesario pa informa 
pueblo di e punto encuanto deficit 
democratico cu a keda trata du- 
rante e reunion di Tripartiet cu a 
tuma lugar recientemente na Sint 
Maarten. Un tema cu sigur ultimo 
4 reunionnan di IPKO y Tripar- 
tiet entre Aruba, Curaçao y Sint 
Maarten ta forma parti di e pun- 
tonan di agenda. 


Hecho ta cu tin un deficit demo- 
cratico grandi den Reino y sigur 
durante di e pandemia paisnan 
den Reino a sinti esaki grande- 
mente. Esaki sigur ta e motibo cu 
a intensiva un biaha mas e comb- 
ersacion y discusion al respecto. 
Hulanda ta presentando posibel 
solucionnan pero como pais nos 
mester evalua seriamente nan im- 
pacto berdadero y cu si den prac- 
tica nan ta funciona of ta efectivo. 


Pero no solamente durante e pan- 
demia pero awor cu ta negosha 
refinanciamento di e debe mara 
na e pandemia nos ta experencia 
e deficit democratico un biaha 
mas. A yega ora pa paga bek e fi- 
ansa cu nos a haya basa riba arti- 
culo 36 di Statuut y e espacio pa 


negosha e condicionnan casi no 
ta existi. Algo cu nos Gobierno 
a bin ta indica desde 2020. Ape- 
sar cu Gobierno ta bin cu varios 
proposicion pa Hulanda, nan no 
ta wordo evalua seriamente, of di 
biaha ta wordo bari for di mesa. 
Mesun proceso cu ya caba du- 
rante di IPKO nos a condena. E 
actitud di sino fono, pone cuchiu 
na garaganta, “take it or leave it” y 
strafrente cu ta conduci cu e isla- 
nan ta hayanan cu un “gedwongen 
consensus” ta di lamenta y sigur 
ta inaceptabel. Sin laga afo cu e no 
ta nada husto. 


Parlamentario Tromp-Lee a in- 
dica cu durante di e Tripartiet, su 
persona a enfatisa na demas cole- 
ganan, cu awe mas cu nunca nos 
mester crea union Parlamentario 
entre e islanan subrayando cu 
tempo cu Parlamentonan tabata 
uni, y a para contra e Rijkswet 
COHO, a logra pa esaki wordo 
bari di mesa y a bin cu un "onder- 
linge regeling" . Na e momento 
aki, Tromp-Lee ta haya cu demas 
Parlamentonan cu ta participa na 
IPKO a lubida e echo cu nos a con- 
dena e proceso encamina pa Hu- 
landa y a asta describi e proceso 


cu mester keda encamina pa yega 
na un ley di consenso di reino. 


Durante Tripartiet Tromp-Lee 
a subraya cu e no ta compronde 
cu Hulanda na februari e aña aki 
ainda ta persisti riba RAft como 
condicion pa nos haya refinancia- 
mento na interes abou, mientras 
cu di aña pasa mei mayoria di 
Parlamentario di Aruba a informe 
cu nan no ta di acuerdo cu e RAft. 
Tambe Tromp-Lee a subraya cu e 
no ta compronde cu e Parlamen- 
tonan di e islanan no ta duna sos- 
ten na e lucha di Aruba. Pasobra 
mesun proceso cu COHO a cana, 
RAft a cana. Dus si nos a condena 
e proceso di COHO mas cu claro 
lo a spera cu lo condena esun di 
RAft. Esaki sin wak e contenido 
mes. 
Lastimamente den e caso di re- 
financiamento Hulanda ta uza 
e strategia di “divide and con- 
quer” dunando e islanan dife- 
rente condicionnan y diferente 
interes. Algo completamente in- 
comprendibel y na su al parecer 
inhusto. Sint Maarten 3,4%, Cu- 
racao, 5,1% y Aruba 6,9%. 


Aruba tin derecho pa haya un 


miho interes na bienestar di su 
pueblo. No solamente pa nos hen- 
denan awe sino tambe pa nos fu- 
turo generacion. Ta placa cu nos 
a presta pa por brinda alivio y 
seguridad na nos hendenan du- 
rante di pandemia, ta pa por a 
duna FASE, Subsidio di Salario 
y sosten financiero na compania 
mediano y chikito. Y awe kier haci 
negoshi riba lomba di nos pueblo. 
Pasobra realidad ta cu nos tin cu 
paga, cual nos ta bay haci tambe. 
Pero pa Hulanda haci ganashi ta 
inaceptabel. 
Pesey mes Tromp-Lee ta boga pa 
mas union y determinacion entre 
y di e Parlamentonan di e islanan. 
Practica a siña nos cu esaki nec- 
esario, importante y efectivo. 


Parlamentario Shailiny Tromp-Lee (MEP): 
Union y determinacion Parlamentario di e islanan 
den Reino ta necesario y importante 

Dia 1 di november a habri 
cu un ecuentro di e Lider 
di AVP, mr. Mike Eman 
acesora pa e consehero di 
fraccion, Wendrick Cicilia, 
cu un estadista grandi di 
Hulanda, mr. Piet Hein 
Donner den Vredespaleis 
na Den Haag. 
Jan Pieter Hendrik (Piet 
Hein) Donner ta un jurista 
Hulandes 
cu 
trajectoria 


destingui y reconoci den 
Reino Hulandes. Actual- 
mente e ta Minister di Es- 
tado pa Hulanda. 


Donner tabata Minister di 
Asuntonan di Reino duran- 
te e periodo cu Mike Eman 
tabata Minister President 
di Aruba y tabata carga e 
cartera tambe di diferente 
otro Ministerio den dife- 


rente Gabinete Balkenende 
y Rutte. Na 2011 Donner 
a bira Vice-Presidente di 
Raad van State y despues a 
wordo honra cu e nombra- 
mento special di su persona 
como Minister van Staat. E 
ta un di e expertonan con- 
stitucional di mas respeta 
na Hulanda. 


E dialogo entre mr. Mike 
Eman y mr.Piet Hein Don- 
ner a tuma lugar den un 
contexto historico den e 
presitigioso 
Vredespaleis 
cu un mensahe importante: 
e busqueda di un avenida 
di paz y tranguilidad den 
e relacionnan den Reino. 
Den esaki Eman y Donner a 
yega di marca historia caba. 
Tempo cu Donner tabata 
Minister di Relacionnan 
den Reino e a firma na 2011 
un acuerdo di cooperacion 
strategico cu Promer Min- 
ister mr. Mike Eman de- 
lineando un cooperacion 
di mutuo beneficio entre 
Aruba y Hulanda. Aruba 
su delantera den Reino ta- 
bata e modelo pa un estilo 
di cooperacion nobo cu Hu- 
landa: un concepto di win- 
win. E cooperacion stra- 
tegico aki a duna Promer 
Minister Mike Eman e 
tempo ey e base pa trece 
hopi instituto di Hulanda 
na Aruba: regreso di KLM, 
fortificacion relacion strate- 
gico cu Schiphol, TNO, Ri- 
etveld Academie, Port Am- 
sterdam y Port Rotterdam, 
Scheepvaartschool Rotter- 
dam, Phillips, Cooperacion 
cu TU Delft. Pioneronan 
grandi di innovacion di 
Hulanda di renombre mun- 
dial a bira amigo di Aruba 
manera Wubbo Ockels y 
Daan Roosegaarde. 


Den un kamerbrief dirigi 
na Tweede Kamer fecha 15 
december 2011 Donner a 
informa Tweede Kamer di e 
acuerdo historico cu Aruba: 


“op 27 oktober 2011 heb ik 
een samenwerkingsproto- 
col ondertekend met min- 
ister-president Eman van 


Aruba. Dit brede samen- 
werkingsprotocol 
beoogt 
vorm te geven aan een 
strategisch 
partnerschap 
tussen beide landen. De 
achterliggende 
gedachte 
is dat door samenwerking 
op basis van wederzijdse 
belangen en eigen verant- 
woordelijkheid een win- 
win situatie ontstaat voor 
beide landen en voor het 
Koninkrijk als geheel”. 


Donner a remarca tambe 
cu durante su bishita serca 
Minister President Mike 
Eman e tempo ey na Aruba 
e mes por a nota e entusi- 
asmo cu cual Aruba tabata 
traha riba e relacionnan 
den Reino. 


Tijdens mijn meest recente 
verblijf op Aruba heb ik ge- 
merkt dat Aruba enthou- 
siast is over de nieuwe sa- 
menwerking en de sterke 
wil heeft hier werk van te 
maken. 
De 
gelijktijdige 
opening van een lokale ves- 
tiging van het Nederlandse 
onderzoekscentrum 
TNO 
en de samenwerking met de 
Gasunie mogen overigens 
dienen als positief voor- 
beeld van een samenwerk- 
ing zoals bedoeld in het 
ondertekende protocol. 


Donner a terminas su carta 
na Tweede Kamer e tempo 
ey cu e remarcanan aki di 
su experiencia cu Aruba 
den tempo di Promer Min- 
ister Mike Eman: 


“Een 
nieuwe 
toekomst 
wordt niet in een paar 
maanden 
gebouwd, 
ze- 
ker niet als daar meerdere 


partijen bij betrokken zijn. 
Toch is het mooi om te zien 
dat waar partijen dat wil- 
len, er snel concrete re- 
sultaten geboekt kunnen 
worden, zoals in het geval 
van Aruba. Dat belooft veel 
voor de toekomst”. 


E base di confianza mutuo 
aki entre Donner y Eman 
y exitonan conhunto den 
pasado a forma e base pa e 
combersacion sostene awe 
den Vredespaeis caminda 
mr. Mike Eman a presenta 
algun nota cu pensamen- 
tonan con por bai enfoca 
riba e “bigger picture” y 
pone atencion riba e aspec- 
tonan social economico y e 
bon comun di e pueblo di 
Aruba pa sali for di e situa- 
cion actual. Eman no por a 
haya un mihor persona cu 
Donner pa incicia e contac- 
tonan na Hulanda pa pulsa 
e caminda di apertura pa 
pone Aruba bek riba e tra- 
jecto di un cooperacion 
strategico entre Aruba y 
Hulanda. 


Biblioteca Nacional Aruba 
ta celebra e hecho cu seño- 
ra Astrid Britten a wordo 
nombra como director 20 
aña pasa. Esaki a sosode 
dia 1 di november 2003. 
Minister di Enseñansa e 
tempo aya, señor Fredis 
Refunjol, a anuncia esaki 
durante conferencia di 
prensa semanal di prensa. 


Sra. Britten ta refleha: 
“E ta un privilegio y un 
honor grandi pa por lidera 
nos Biblioteca Nacional 
Aruba y su team ya caba 
pa 20 aña. Alabes, dia 10 
di november mi ta cumpli 
36 aña di servicio. Mi ta 
enormemente agradici na 
mi mayornan d.f.m, mi 
rumannan, mi casa y mi 
yiu muher Emilaine cu 
semper a sostenemi in- 
condicionalmente. Natu- 


ralmente tambe mi kier 
gradici Staff y personal 
di 
Biblioteca 
Nacional 
Aruba. Sin nan no tin bib- 
lioteca. Na tur esnan cu a 
bay nos dilanti, esnan cu 
a yega nan edad di pen- 
sioen y otronan cu a opta 
pa bay cu VUT. Danki pa 
boso dedicacion y aporte 
na trabou di Biblioteca y 
particularmente mi kier 
para keto tambe na dos 
persona cu tey cumi ya pa 
20 aña den e funcion di 
directora, hefe suplente 
sra. Lilian Semeleer y mi 
secretaria, sra. Lenchi Lo- 
pez. Mi ta sigui dirigi cu 
un sentido critico y tambe 
cu pasion y amor pa cu 
trabou di biblioteca hunto 
cu personal di biblioteca. 
Semper keda habri pa 
oportunidadnan, inova y 
traha hunto.” 


Celebracion 
na biblioteca 


MINISTER DI ESTADO DONNER TA RICIBI MIKE 


EMAN NA VREDESPALEIS 

Diahuebs 6 2023 


TE DIAHUEBS 02 DI NOVEMBER 2023, 18:00 
ORA 


TEMPO: 
AWE TARDI Y AWE NOCHI: PARCIALMENTE 
NUBLA CU UN POSIBLE AWACERO BREVE 
DEN MARDUGA Y MAYAN: PARCIALMENTE 
NUBLA CU UN AWACERO 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 44 GRADO CEL- 
SIUS 
UV INDEX: 12 


POTENCIAL DI AWACERO PA PROXIMO 24 ORA: 
3 TE 10 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 
AIRPORT : MAX 31 / MIN 24 / 26.4 MM 
WESTPUNT: MAX 31 / MIN 25 / 10.6 MM 
STA ROSA: MAX 31 / MIN 25 / 17.8 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION NOORD TE 
NOORDOOST 
Y ZWAK TE MODERA; TEMPORALMENTE VARI- 
ABLE Y ZWAK. 
TEMPERATURA (GRADO CELSIUS) 
MAX / MIN LO TA: 32 / 27 


Cu inmenso tristesa na nos curason, pero conforme cu boluntad di Papa Dios, 
nos ta anuncia fayecimento inespera di nos kerido tata, ruman y omo stima: 


Englo Eufracio Dubero 
mihor conoci como “Fenchi” 
Un gran futbolista di Club Estrella 
2-10-1941 - 29-10-2023 


1+ Esposa y mama di su yiunan: 
†Dilia Elena Dubero-de Rass 


Yiunan: 
Marlon Dubero y Andreina Wever 
Sheila y Anthony Giel-Dubero 
Astrid Dubero 


Suegro: †Charlie Rass 
Suegra: †Mama Alicia de Rass-Donado 


2+ Esposa: †Beatrice Alan Lue y famia 


Rumannan: 
†Aida Dubero-van der Biezen y famia 
†Elsa Geerman-Dubero y famia 
†Frido Dubero y famia 
Lucia Dubero y famia 
†Betico Dubero y famia 
†Melindo Dubero y esposa 
†Mena Dubero y famia 
Eddy Kelly y famia 


Cuñanan: 
†Imelda de Rass-Donado y famia 
†Alicia de Rass-Donado y famia 
y demas famia na Colombia 


Tur subrina- y subrinonan, prima- y primonan cu Fenchi a stima. 
Demas famia: 
Dubero, Ridderstap, Rass, Donado, Jinette, Wever, Giel, Lue, Van der Biezen, 
Geerman, Arends, Boekhout, Loopstok, Feliciana, Croes, Semerel, Kelly, Van 
Trigt, Carolina, 
Garcez-Ripoll, Fernandes-Orfao, Quant-Arrindell y Faneite, 
y tur demas famia, amigo- y conocirnan na Aruba y den exterior. 


Su ekipo di futbol di Club Estrella. 
Su ex-coleganan di Maduro & Sons Aruba, Biblioteca Nacional Aruba y 
Archivo Nacional Aruba. 


Danki na e team di Cas di mi Chepa pa e cuido y cariño brinda. 
Un danki special na e team di Dr. Horacio Oduber Hospital piso B4 
pa e cuido y atencion ricibi. 


Acto di despedida y entiero lo tuma lugar diamars, 7 di November 2023 di 2’or 
pa 4’or na Misa Inmaculada Concepcion na Santa Cruz pa despues sigui pa San- 
tana Catolico Santa Maria na Santa Cruz. 


Nos ta pidi disculpa si den nos momento di tristesa nos por a lubida di 
menciona algun nomber di famia. 


Ta lamenta cu despues di entiero nos no ta ricibi bishita di condolencia na cas. 


“Pa lo ta semper den nos curason” 

Dialuna atardi e lider di 
Partido di Pueblo Aruba- 
no (AVP), mr. Mike Eman 
a realisa un bishita na 
sede di Vertegenwoordig- 
ing Nederland in Aruba 
(VNO) pa loke el a describi 
como un encuentro masha 
fructifero cu e represent- 
ante di Hulanda na Aruba. 


Eman ta considera esaki 
momentonan importante 
ya cu e mesun atardi a sali 
rumbo pa Hulanda unda 
kier trece diferente punto 
dilanti cu e obhetivo di 
habri caminda pa pensa- 


mento mas constructivo 
y un alivio pa e situacion 
cu nos pais ta aden. Pa 
AVP ta importante ta con- 
tinuamente inverti den e 
relacion cu Reino y p’esey 
e agenda di e biaha aki ta 
inclui bishita na amigo- 
nan di Aruba na Hulanda 
y institutonan, m,anera 
entre otro, e directiva ac- 
tual y anterior di e Sociaal 
Cultureel Plan Bureau di e 
pais. 


E lider di fraccion di AVP 
a entrega un nota cu e ob- 
hetivo y vision di e bishita 


di caracter politico na e 
representante di Hulanda 
y lo haci mescos na Hu- 
landa mes, pa asina ofrece 
transparencia y confianza. 
Den e nota ta articula e 
vision di un re-conexion 
entre e desaroyo econom- 
ico, e desaroyo politico y 
e realidad cu nos pais ta 
bibando. 


Aspecto di pobresa, adul- 
tonan mayor, seguro med- 
ico y enseñansa, entre 
otro. Eman: Den tempo di 
nos gobernacion Hulanda 
tabata hopi na altura di 


aspiracion cu nos tin pa 
un calidad di bida pa Aru- 
ba, pa conecta e cifranan 
economico na e bienestar 
general, na e bon comun. 
P’esey nos tabata tin reno- 
bacion di bario, reparati- 
etoeslag, reduccion riba 
studiening, renobacion di 
centro di ciudad, mehora- 
cion di poder di compras y 
mas.” 
AVP kier yuda crea e am- 
biente positivo atrobe ca- 
minda por habri porta pa 
Hulanda 
participa 
den 
pensa hunto cu Aruba, no 
unicamente riba e presu- 
puesto. Por ehempel, con 
por mehora e calidad di 
bida y sigura cu pensio- 
nado tin un entrada husto. 
Despues di publicacionan 
di rapportnan manera di 
Sociaal Cultureel Plan- 
bureau 
y 
Ombudsman 
Hulanda a sinti su mes 
responsabel pa e besta- 
ansminimum. Na Boneiro 
ta bay subi e salario mini- 
mo na practicamente do- 
bel di di Aruba. 
Esey a sosode despues cu 
rapportnan a bin dilanti 
danki na un Sociaal Cul- 
tureel Plan Bureau. “E 
ora ey Hulanda tambe lo 
tin un bista riba e nece- 
sidadnan socioeconomico 
di nos pais; kico ta come y 
bebe na Aruba y kico ta e 
deseo di e pueblo,” Eman 
a indica. 
Partido AVP tin un trayec- 


toria di logro cu Hulanda. 
Durante su mandato TNO 
a establece na Aruba, 
KLM a reinicia su vue- 
lonan, Schiphol a fortalece 
su actividadnan na Aruba 
y cu nos aeropuerto, mes- 
cos cu Porta Amsterdam 
y Scheepvaart School Rot- 
terdam a haci pa APA, Ri- 
etveld Academie cu arte 
y asina tin muestra cu cu 
por traha constructiva- 
mente cu Hulanda. Esey 
cosnan cu a ser logra du- 
rante 
Gobernacion 
di 
Minister President Eman, 
pesey e tin confianza cu 
cambio 
di 
gobernacion 
na Aruba por bolbe crea 
e relacionan constructivo 
aki cu Hulanda. Durante 
e bishita aki, Eman lo tin 
encuentro cu figuranan cu 
tabaa crucial e tempo ey 
pa asina reestablece con- 
tacto y crea un perspectiva 
nobo den e relacionnan 
den Reino. 
Eman: “E mision di AVP 
no ta manera a mira di 
otro partido politico, bai 
pa defama otro politico of 
gobernante; e ta pa inverti 
den futuro. E fase di tran- 
sicion cu Hulanda ta aden 
ta hustamente esun mas 
fertil pa un vision nobo pa 
cu e realidad actual, pero 
tambe con pa pone e bon 
comun di pueblo como 
meta,” Eman a accentual 
algun promer cu e a sali 
pa Hulanda. 


EMAN SU MISION PA HULANDA A 
INICIA NA VNO 

ORANJESTAD: 
Dia- 
domingo 29 di october, 
a tuma luga e di dos (2) 
edicion di e Awareness 
Ride organisa pa Biking 
Squad Aruba. E recorido 
di 44 KM a inicia 6 or di 
mainta for di ex Bushiri 
Beach Hotel y a bay rumbo 
Noord. E meta di e Aware- 
ness Ride ta pa consci- 
entisa automobilista – y 
ciclistanan pa ora nan ta 
uza caminda pa ambos ta 
consciente di e reglanan 
di trafico, nan siguridad y 
pa duna otro respet. Tam- 
be, pa e doñonan di cacho 
tene cuenta cu nan mas- 


cota pa e ta den cura mi- 
rando cu nan por ataca e 
ciclistanan cu consecuen- 
cia negativo. Alrededor di 
350 ciclista di 8 diferente 
grupo a participa. Min- 
ister Endy Croes tabata 
presente e mainta aki y a 
participa den e prome 10 
KM di e recorido di con- 
scientisacion. 
Minister 
Endy Croes a expresa cu e 
ta apoya iniciativanan asi- 
na pa conscientisa Pueblo 
di Aruba. Pa finalisa, Min- 
ister Endy Croes ta felicita 
Biking Squad Aruba y IBI- 
SA cu e exitoso proyecto di 
conscientisacion. 


MINISTER ENDY CROES A PARTICIPA DEN E AWARENESS 


RIDE 2023 ORGANISA PA BIKING SQUAD ARUBA 


